กลต.ล้อมคอกทำบิ๊กล็อต สั่งโบรกคุมเข้มมาร์เก็ตติง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — ก.ล.ต. ล้อมคอกรายการบิ๊กล็อต หลังพบผู้ติดต่อนักลงทุนใช้เป็นช่องทางทำผิด
ปลายสัปดาห์ที่ผ่านมา สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ออกประกาศกำชับให้บริษัทหลักทรัพย์ (โบรกเกอร์) ทุกแห่งเพิ่มความระมัดระวังและควบคุมดูแลรายการซื้อขายหลักทรัพย์ประเภท Put Through/Big Lot เนื่องจากตรวจพบว่าผู้ติดต่อกับนักลงทุน หรือเจ้าหน้าที่การตลาด (มาร์เก็ตติง) โบรกเกอร์หลายแห่งฝ่าฝืนผ่านช่องทางคำสั่ง Put Through/Big Lot 
หากพบว่าฝ่าฝืน ก.ล.ต.จะพิจารณาเบื้องต้นว่า โบรกเกอร์มีระบบกำกับดูแลผู้ติดต่อกับผู้ลงทุน และระบบควบคุมภายในไม่มีประสิทธิภาพ ซึ่ง ก.ล.ต.จะดำเนินการต่อเรื่องนี้อย่างเคร่งครัด 
แหล่งข่าวจาก ก.ล.ต. เปิดเผยว่า รายการปกติของ Put Through/Big Lot เป็นรายการที่ผู้ซื้อและผู้ขายตกลงซื้อขายหุ้นกันเรียบร้อย แล้วทำรายการซื้อขายรายใหญ่ (บิ๊กล็อต) ในกระดาน ซึ่งทุกครั้งที่เกิดรายการ โบรกเกอร์ควรตรวจ สอบและสอบถามผู้ติดต่อกับนักลงทุน
สำหรับข้อสงสัยและเป็นเรื่องแปลกที่พบคือ มีนักลงทุนรายย่อยเข้าไปเกี่ยวข้องกับการทำรายการ หรือมีการทำรายการระหว่างรายใหญ่/สถาบันกับรายย่อย ซึ่งวัตถุประสงค์ของ ก.ล.ต. ต้องการให้โบรกเกอร์ช่วยกันดูแลคำสั่งชนิดนี้ 
“รายการที่พบผิดปกติมักมีเรื่องของราคาเข้ามาเกี่ยวข้อง เช่น ราคาที่ตกลงต่ำกว่าราคาในกระดาน หรือมีรายย่อยเข้าไปร่วมด้วย ก.ล.ต. ตอบไม่ได้ว่าพฤติกรรมดังกล่าวต้องการอะไร แต่มาร์เก็ตติง หรือลูกค้าเองที่รู้ ซึ่ง ก.ล.ต.อยู่ระหว่างตรวจสอบบางอย่างอยู่”
นอกจากนี้ สิ่งที่ต้องระมัดระวังการทำ Put Tthrough/Big Lot คือ ไม่ควรส่งรายการระหว่างชั่วโมงซื้อขาย แต่ควรส่งคำสั่งช่วงก่อนเปิดตลาด หรือพักซื้อขายช่วงบ่าย
ผู้บริหารผู้บริหาร บล. กล่าวว่า รายการบิ๊กล็อตมีความเสี่ยงสูงหากคนซื้อไม่จ่ายเงินโบรกเกอร์ แต่คนขายรับเงินค่าขาย หรือผู้ซื้อและผู้ขายร่วมมือทำรายการเพื่อหลอกเงินค่าซื้อกับโบรกเกอร์ เช่น ที่เสี่ยรถหรู นายสมพงษ์ วิทยารักษ์สรรค์ ทำรายการบิ๊กล็อตก่อนหนี ฉะนั้นก่อนบิ๊กล็อตต้องวางเงินสด 50% เพื่อป้องกันความเสียหาย